ཏང་གི་ཚོགས་ཆེན་བཅོ་བརྒྱད་པ་ནས་བཟུང་།བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གིས་རིག་རྩལ་ལས་དོན་ལ་ཚད་མཐོའི་མཐོང་ཆེན་བྱས་ཤིང་།རིག་རྩལ་ལས་དོན་ཐད་གསུང་བཤད་དང་རྣམ་བཤད་གལ་ཆེན་རབ་དང་རིམ་པ་གནང་སྟེ།དུས་རབས་གསར་པའི་རིག་རྩལ་གྱི་ལས་ཀ་དང་རྩོམ་རིག་སྒྱུ་རྩལ་ལས་རིགས་མཉམ་འབྲེལ་ལྷན་ཚོགས་ཀྱི་ལས་ཀར་མདུན་སྐྱོད་ཀྱི་ཁ་ཕྱོགས་གསལ་སྟོན་བྱས་ཏེ་བླང་བྱ་ཁ་གསལ་བཏོན་ཡོད།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ནན་བཤད་གནང་དོན།རིག་རྩལ་གྱི་ལས་ཀ་སྒྲུབ་མཁན་རྣམས་ཀྱིས་མི་དམངས་ལྟེ་བར་འཛིན་པའི་གསར་རྩོམ་གྱི་ཁྲིད་ཕྱོགས་མཐའ་འཁྱོངས་བྱས་ཏེ།ཧུར་བརྩོན་དང་རང་འགུལ་གྱི་སྒོ་ནས་གཞི་རིམ་དང་མང་ཚོགས་ཀྱི་ཁྲོད་དུ་ཟབ་འཇུག་བྱས་ནས་མི་དམངས་ལ་ཞབས་འདེགས་ཞུ་རྒྱུ་དེ་ནི་རིག་རྩལ་བྱ་བ་སྒྲུབ་མཁན་གྱི་རང་འགན་རྩོད་མེད་ཅིག་ཏུ་འཛིན་དགོས་པ་གསུངས།